Dona'm les entitats que apareixen en el text següent:
Ariana Benedé Jover (Barcelona 28 d'octubre de 1997 - 2 de setembre de 2016) va ser una activista contra la leucèmia i impulsora del Projecte ARI, una iniciativa que va néixer amb la finalitat d'implantar una teràpia contra aquesta malaltia, l'anomenada teràpia CART, només present als Estats Units. En tornar de Dublín, on estudiava 2n d'ESO, la seva família la va notar baixa d'energies. Va ser llavors quan la van diagnosticar de pneumònia primer i de leucèmia limfoblàstica aguda finalment. Com que en aquell moment estava molt greu, la van començar a tractar amb quimioteràpia a l'UCI. Tenia 13 anys. El tractament duraria un any i mig. El març de 2015, en una revisió, tot i no mostrar cap símptoma, les analítiques van tornar a mostrar un descens de cèl·lules de la sang, així com l'aparició de cèl·lules anòmales anomenades blasts (precursores de les cèl·lules de la sang). Va ser ingressada un altre cop, amb quimioteràpies i radioteràpies més invasives. Va ser llavors quan la família va fer recerca sobre possibles tractaments de la malaltia arreu del món i es van fixar amb especial interès amb el CART, que s'aplicava als Estats Units com a possible solució. El tractament havia mostrat un 85% d'èxit.
A finals de 2015, el tractament va desembocar en un trasplantament de medul·la, ja que el cos no reaccionava positivament a la quimioteràpia. Després d'un mes d'aïllament, el trasplantament va ser un èxit. Això va fer que l'Ariana ja no necessités el CART. L'Ariana va morir l'any següent, el 2 de setembre de 2016. La seva mare, Àngela Jover, va continuar impulsant el projecte solidari que va arribar a recaptar 1,8 milions d'euros provinents d'empreses, fundacions i associacions i particulars. L'embrió del Projecte ARI va ser un concert solidari que l'Ariana, juntament amb dues amigues, va voler organitzar amb finalitats benèfiques, pel gust de la música i amb el record de la primera leucèmia que havia patit. Just llavors va ser quan li van anunciar que havia recaigut en la malaltia. El destinatari passaria a tenir més importància: ara el concert es feia amb l'objectiu d'aconseguir fons i poder ajudar així en la lluita contra la leucèmia. Els tres eixos del projecte eren: obrir les 24h l'Hospital de Dia del Hospital Clínic, que evitaria als pacients haver de passar per urgències, amb el risc de contraure virus, ajudar en la mobilitat a les domiciliàries i portar el CART a Espanya, dels tres, l'objectiu més ambiciós.
Ariana Benedé Jover : persona, Barcelona : Entitat_Geopolítica, Estats Units : Entitat_Geopolítica, Dublín : Entitat_Geopolítica, Àngela Jover : persona, Hospital Clínic : hospital, Espanya : Entitat_Geopolítica, Ariana : persona